
Ministru kabineta rīkojums Nr. 696
Rīgā 2022. gada 11. oktobrī (prot. Nr. 52 30. §)
Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"
· 1. Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt Iekšlietu ministrijai finansējumu, kas nepārsniedz 660 299 euro, tai skaitā:
· 1.1. 621 982 euro, lai segtu izdevumus saistībā ar sabiedriskās kārtības un drošības nodrošināšanu pasākumos, kas saistīti ar okupācijas režīma slavināšanu, kā arī padomju un nacistisko režīmu slavinošo objektu demontāžu, laikposmā no 2022. gada 9. maija līdz 2022. gada 5. septembrim, tai skaitā lai Iekšlietu ministrijas padotības iestāžu un Rīgas pašvaldības policijas nodarbinātajiem samaksātu par virsstundu darbu, izmaksātu piemaksas par dienesta (darba) pienākumu izpildi nakts laikā, izmaksātu atlīdzību par laiku, kuru amatpersona ar speciālo dienesta pakāpi nepavada darba vietā vai citā institūcijas norādītajā vietā, bet pēc attiecīga pieprasījuma ierodas norādītajā vietā un nekavējoties uzsāk pienākumu pildīšanu, kā arī lai segtu Valsts policijai citus ar minētajiem pasākumiem saistītus izdevumus, tai skaitā:
· 1.1.1. Valsts policijai – 497 925 euro;
· 1.1.2. Valsts drošības dienestam - 27 035 euro;
· 1.1.3. Rīgas pašvaldības policijai - 97 022 euro;
· 1.2. 38 317 euro, lai kompensētu Valsts policijai papildu izdevumus (vidējās izpeļņas pieaugums), kas rodas, nosakot samaksu par virsstundu darbu saistībā ar šā rīkojuma 1.1. apakšpunktā minēto pasākumu īstenošanu.
· 2. Iekšlietu ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu par šā rīkojuma 1. punktā minēto līdzekļu piešķiršanu no valsts budžeta programmas "Līdzekļi neparedzētiem gadījumiem", nepārsniedzot šā rīkojuma 1. punktā noteikto apmēru.
· 3. Rīgas pašvaldības policija ir atbildīga par piešķirtā finansējuma izlietojumu atbilstoši tā piešķiršanas mērķim.

